मोनी मल्होत्रा याद करते हैं, ‘उनके घर में खाना हमेशा सादा मगर स्वादिष्ट बनता था। वे मछली खाने की शौकीन थीं। मुझे याद है कि स्मोक्ड पॉम्फ्रेट बहुधा उनके खाने में शामिल रहती थी।’ मल्होत्रा को याद है कि वे नए व्यंजन चखने से भी गुरेज नहीं करती थीं, जैसे ऑस्ट्रेलिया के अपने दौरे में वे केकड़े की एक किस्म मोरेटन बे बग्स को चखने पर अड़ गईं थीं। भुना हुआ वील, भाप में बनी मछली और सूफले आदि उनके पसंदीदा यूरोपीय व्यंजनों में शामिल थे।